גוטו

גוטו ( באנגלית: Gotō; ביפנית: 五島市 ), היא עיר במחוז נגסאקי, יפן. בעיר נכללים המחצית הדרום-מערבית של איי גוטו בתוספת ארכיפלגים דנג'ו (אנ') והייזן-טורישימה הבלתי מיושבי שבים סין המזרחי. אף על פי שהאיים המהווים את מרכז העיר נמצאים במרחק של כ-100 ק"מ מנגסאקי, שאר האיים שבארכיפלגים הנמצאים בתחום השיפוט של העיר נמצאים במרחק של כ-60 ק"מ נוספים מדרום-מערב. העיר מורכבת מ-11 איים מיושבים ו-52 איים לא מיושבים. שלושת האיים העיקריים של העיר הם פוקואה, היסקה ונארו. נכון ל-31 במרץ 2017, אוכלוסיית העיר המוערכת הייתה 37,775 וצפיפות אוכלוסין עמדה על 90 נפש לקמ"ר. השטח הכולל של העיר הוא 420.81 קמ"ר. הציפור המסמלת את העיר הוא הזמיר לבן העין היפני (אנ') Zosterops japonicus - Warbling white-eye העיר גוטו Gotō City הייתה נמל על נתיב הסחר בין יפן ושושלת טאנג הסינית בתקופת נארה. הנזיר (השליח) הבודהיסטי הידוע קוקאי (אנ') עצר ב-Gotō בשנת 806. האיים בארכיפלגים באזור היו בשליטת בני שבט גוטו מתקופת אשיקאגה. בסוף המאה ה-16 האיים היו מקום לפעילות מיסיונרית קתולית אירופאית אינטנסיבית, שהמירה את דתם של רוב האוכלוסייה לאמונה הקירישיטית (יפנים קתולים). בתקופת אדו בימי השוגונות טוקוגאווה, האזור היה חלק מתחום השליטה של פוקואה (אנ'). העיר פוקואה (אנ') הוקמה בשנת 1954. רוב העיר נהרסה בשריפה בשנת 1962. העיר המודרנית גוטו הוקמה ב-1 באוגוסט 2004, על בסיס מיזוג של העיר פוקואה עם העיירות השכנות שהיו מפוזרות בארכיפלגים של גוטו. אוכלוסיית האזור שהייתה מעל 60,000 תושבים בשנת 1980, ירדה עקב הגירה שלילית כתוצאה מבעיות כלכליות ובעיות הזדקנות האוכלוסייה. האקלים בגוטו הוא אקלים סובטרופי לח (על פי סיווג האקלים של Köppen Cfa ). הקיץ חם והחורפים קרירים. כמות המשקעים גבוהה לאורך כל השנה, והם כבדים מאפריל עד ספטמבר. אוכלוסיית האזור שהייתה מעל 60,000 תושבים בשנת 1980, ירדה עקב הגירה שלילית כתוצאה מבעיות כלכליות ובעיות הזדקנות האוכלוסייה. צפיפות האוכלוסייה לשנת 2017 עמד על 90 נפש לקמ"ר. העיר גוטו מארחת את תחרויות טריאתלון איש הברזל של יפן. הטריאתלון הוקם בשנת 2001. בשנת 2011 התאחדות הטריאתלון העולמית בחרה בגוטו-נגסאקי כאחת הערים המארחות את הטריאתלון הבינלאומי תוך שימוש באותו מסלול ששימש את אירועי איש הברזל היפני. בסוף הקיץ מתקיים בגוטו פסטיבל "בון" שבו אנשים מתאספים באזור הראשי של פוקואה ועורכים מצעד יחד עם רוכלי רחוב. המצעד כולל השטת שלל סירוניות זעירות וגופים שונים הצפים על פני המים כשהם מוארים בלילה. בסוף האירוע מתקיים מופע זיקוקים. בחורף בסוף השבוע השני או השלישי של ינואר מתקיים בעיר אירוע שנקרא "הטומאטו Hettomatto", הידוע גם בשם 'מרוץ הגברים העירומים'. המשתתפים רצים לאורך המסלול כשהם לבושים בתחתונים מינימליים בלבד הנקראים פונדושי (אנ'). הדרך העיקרית להגיע לאי פוקואה היא באמצעות סירות. מנמל נגסאקי, יוצאות ספינות מהירות או את המעבורות. סירות הסילון הן האופציה היקרה יותר מבין השניים, אבל באמצעותן משך ההפלגה נמשך רק שעה ו-45 דקות, בעוד שבאמצאות המעבורות ההפלגה נמשכת ארבע עד חמש שעות בהתאם לתנאים. באי פוקואה יש שדה תעופה. ניתן לטוס מנגסאקי ישירות לנמל התעופה פוקואה במשך כ-30 דקות. נמל התעופה Gotō-Fukue (אנ') בפוקואה משרת את העיר. הוא הוקם בשנת 1963 כדי לשמש שדה תעופה אזורי. מדיה וקבצים בנושא גוטו בוויקישיתוף אתר האינטרנט הרשמי של עיריית גוטו (ביפנית) סרטונים בערוץ של לשכת התיירות של עיריית גוטו, באתר יוטיוב (ביפנית) (באנגלית) גוטו, סרטון באתר יוטיוב (אורך: 10:34) (ביפנית) (באנגלית) גוטו, באתר אנציקלופדיה בריטניקה (באנגלית) גוטו באתר japan-guide (באנגלית) אתר לשכת התיירות של עיריית גוטו פרופיל ראש העיר נכון למרס 2021 Gotō Islands | islands, Japan | Britannica, www.britannica.com (באנגלית) Welcome to GSI | GSI HOME PAGE, www.gsi.go.jp גוטו, סרטון באתר יוטיוב (אורך: 5:19) climate Ndola-weather (1991-1961) from stations all over the world (אנגלית).Retrieved 21 September 2021. מרשם האוכלוסין היפנית האתר הרשמי של עירית גוטו Japan National Tourism Organization, Fukue Island (Fukuejima) | Nagasaki Attractions | Travel Japan | JNTO, Travel Japan (באנגלית)